Les simfonies de MusicArts X plenen el Castell d'Alaquàs
15/05/2018

# Les simfonies de MusicArts X plenen el Castell d'Alaquàs

*   15/05/2018
*   [Música](/categoria/16/0/musica)
*   [Imprimir](#)
*   Compartir
*    https://www.alaquas.org/documento.asp?id\_do=16839

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16839%2F0&title=Ajuntament%20d%27Alaqu%C3%A0s.%20Premsa.Les%20simfonies%20de%20MusicArts%20X%20plenen%20el%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16839/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16839/15052018img_4112_Form_4.jpg)](https://www.alaquas.org/ficheros/documentos/2018/2/16839/15052018img_4112_Form_10.jpg "<a href='https://www.alaquas.org/ficheros/documentos/2018/2/16839/15052018img_4112_Form_10.jpg' target=_blank><i class='fa fa-external-link' aria-hidden='true'></i>.Les simfonies de MusicArts X plenen el Castell d'Alaquàs</a>")

300 alumnes dels col·legis del municipi participaren en esta nova edició on la música és la protagonista

Un any més el claustre del Castell d’Alaquàs va acollir la celebració de la X edició de MusicArts, un concert de simfonies interpretat per l’alumnat dels col·legis del municipi amb la direcció del seu professorat de música i l’acompanyament de la Unió Musical d’Alaquàs (UMA).

Els cors dels centres participants en aquesta edició varen ser: El col·legi Bonavista, amb el programa ‘Duncannon Overture’, de James D. Ployhar i la direcció de Vicent Català Borràs i Anna Hernandís Ferrando; el col·legi Ciutat de Cremona, amb el programa ‘El signe del temps’, de Miquel A. Landete i els arranjaments de Juanan Pérez, junt amb la direcció d'Empar Salvador Doménech.

A més, el col·legi González Gallarza va participar amb el programa ‘Un mundo de ilusión’, de Josep Ros i la direcció de David Cubedo Ortells. Altre col·legi participant va ser el CEIP Vila d’Alaquàs amb el programa ‘A Disney Spectacular’, amb els arranjaments de la Banda John Moss i Juanan Pérez, junt amb la direcció de Sandra Palma Panadero i Gloria Pascual.

Finalment, l’Institut d’Educació Secundària Faustí Barberà, organitzador del tradicional concert junt amb l’UMA, va interpretar el programa ‘Aquarela’, de Toquino i els arranjaments de Juanan Pérez, junt amb la direcció de Pau Asins Primo, Pepa Cervera Martínez i Julio Roig Vidal per part de l’Institut i David Gómez Zambrano per part de la Banda Juvenil de la UMA.

El concert va comptar amb la presència de l’Alcaldessa, Elvira García Campos, a més de l’assistència de veïns i veïnes de la ciutat que varen omplir el claustre del Castell.

MusicArts va adquirir el format actual el curs 2012-2013 i des d’aquesta data interactuen conjuntament els diferents tipus d’ensenyaments musicals que hi ha a Alaquàs, creant una sèrie de recursos humans i materials i fomentant lligams entre els centres educatius participants.